EkBass/fiwiki-20250220-pages-articles huggingface dataset:
Hakudō Nakayama

Hakudō Nakayama (, helmikuu 1869 – joulukuu 1958), oli iaidō-sanan käyttöön ottanut budō-opettaja, jolla oli hanshi eli korkea opettaja-arvo sekä iaidōssa, jōdōssa että kendossa. Lisäksi hän oli kokenut kenjutsun taitaja.Bu Samurain ammatti, sivu 50. Hashi 20/1998, 1998 Hakudō Nakayama on Musō Shinden-ryū iai-koulukunnan perustaja. Musō Shinden-ryū on yksi maailman yleisimpiä iaidō-koulukuntia. Iaijutsu-kouluista Nakayama oli opiskellut Ōmori-ryū- ja Muraku-ryū-tyylejä sekä Eishin-ryūn (Shimomura-ha) ja Ittō-ryūn (Yamaguchi-ha) ryūhaita. Nakayaman perinteinen miekkakoulukunta (kenjutsu-ryū) oli Shintō munen -ryū. Nakayama oli vaikutusvaltainen ja arvostettu budō- opettaja Dai Nippon Butokukaissa ja opetti Yushinkan-dōjōlla.Diane Skoss (päätoimittaja), Koryu Bujutsu, Classical Warrior Traditions of Japan, 1995 sivu 147 Hän osallistui Dai Nihon teikoku kendō-katan muodostamiseen ja viiden miekkamiehen raatiin, joka muodosti lopullisen Nihon kendō no katan.Paul Budden: Looking at a Far Mountain – A Study of Kendo Kata, sivu 121. Tuttle Publishing, 2000 Suomen iaidōon vaikuttanut Gakudō Takada oppi Musō Shinden- ryūn Hakudōn oppilaalta Matsuo Kenpūlta. ==Lähteet== === Viitteet === === Kirjallisuuslähteet === * * * Luokka:Japanilaiset budokat Luokka:Budō- ja bujutsuvaikuttajat Luokka:Iaidō Luokka:Vuonna 1869 syntyneet Luokka:Vuonna 1958 kuolleet
Fresh Fruit for Rotting Vegetables

Fresh Fruit for Rotting Vegetables on amerikkalaisen Dead Kennedysin ensimmäinen studioalbumi vuodelta 1980. Albumi on monella tapaa tyylilajinsa merkkipaalu ja niin arvostelijoiden kuin fanienkin keskuudessa yhtyeen pidetyin levy. Niin musiikillisesti kuin sanoitustenkin puolesta albumi loi tietynlaisen konseptin, jolle jokainen yhtyeen myöhemmistä julkaisuista tietyllä tapaa rakentui. Musiikki oli äänekästä ja nopeaa, muttei kuitenkaan kaikessa kaoottisuudessaan kadottanut tietynlaista järjestelmällisyyttä ja dynamiikkaa. Laulaja Jello Biafran ivalliset sanoitukset käsittelivät ja arvostelivat monia poliittisia näkemyksiä, joiden kyseenalaistamista monet pitivät silloisessa Amerikassa tabuna. ==Kappaleluettelo== ==Muusikot== * Jello Biafra - laulu * East Bay Ray - kitara * Klaus Flouride - basso * Ted - rummut * 6025 – kitara kappaleessa "Ill in the Head" ==Aiheesta muualla== * Deadkennedys.comin tietopaketti albumista * Hardcore Punkille omistautuneen KFTH-sivuston tiedot levystä Luokka:Vuoden 1980 albumit Luokka:Vuoden 1980 esikoisalbumit Luokka:Dead Kennedysin albumit
Vauhtikuumetta

Vauhtikuumetta (Fartfeber) on ruotsalainen elokuva vuodelta 1953. Ensi-ilta oli 27. marraskuuta 1953. Viitattu 29.5.2022. Suomessa sen ensi-ilta oli 20. toukokuuta 1955. Viitattu 29.5.2022. == Lähteet == Luokka:Ruotsalaiset mustavalkoelokuvat Luokka:Vuoden 1953 ruotsalaiset elokuvat
Chrysler 180

Chrysler 180 on aluksi Chrysler Europen ja myöhemmin PSA-konsernin vuosina 1970–1982 valmistama edustusluokan neliovinen sedan. Sitä myös valmistettiin ja myytiin Australiassa vuosina 1975–1978 nimellä Chrysler Centura. Mallin seuraajaksi tuli Talbot Tagora. Auto esiteltiin Pariisin autonäyttelyssä syksyllä 1970 malleina 160, 160 GT ja 180. 160-mallissa oli 1,6-litrainen (80 hv) moottori, kahdessa jälkimmäisessä 1,8-litrainen (97 hv). Ylellisempi 2,0-litraisella moottorilla varustettu malli esiteltiin Amsterdamin autonäyttelyssä 1973, ja siinä oli esimerkiksi vinyylikatto sekä lisävalot. Kyseisen moottorin yhteyteen oli valittavissa ainoastaan kolmiportainen TorqueFlite-automaattivaihteisto. Samaan aikaan 160 GT poistui mallistosta. Australiassa moottorivalikoimaan kuuluivat eurooppalaisen nelisylinterisen 2,0-litraisen lisäksi kuusisylinteriset 3,5- ja 4,0-litraiset Hemi-moottorit. Vuonna 1975 mallin valmistus siirtyi Ranskan Poissysta Espanjaan Chryslerin omistaman Barreirosin tehtaalle. Tällöin alettiin myös valmistaa Barreirosin 2,0-litraisella (65 hv) dieselmoottorilla varustettua mallia, jota myytiin ainoastaan Espanjan markkinoilla. Vuonna 1977 Ranskassa ja muussa Manner- Euroopassa autoa alettiin myydä Chrysler-Simca-merkkisenä. 1,6-litraisen mallinimeksi annettiin 1609, kun taas 1,8-litraisesta tuli 1610. 2,0-litraisessa säilyi 2 litres -nimi. Vuonna 1979 PSA-konsernin ostettua Chrysler Europen mallia alettiin myydä Talbot-merkkisenä. 1,6-litrainen moottori poistui ja 2,0-litraisen yhteyteen tuli nyt saataville myös manuaalivaihteisto. Mallin myynti Euroopassa päättyi vuonna 1981 lukuun ottamatta Espanjaa, jossa dieselmoottorilla varustettua mallia myytiin vuoteen 1982 saakka. == Lähteet == == Aiheesta muualla == 180 Luokka:Talbot Luokka:E-segmentin autot Luokka:1970-luvun autot Luokka:1980-luvun autot
Puhuva vaakuna

Puhuvaksi vaakunaksi kutsutaan vaakunaa, jonka tunnuskuvio kuvaa vaakunan omistajan nimeä. Esimerkiksi tasavallan presidentti Mauno Koiviston vaakunassa koivunlehtiässäkoro viittaa sukunimeen Koivisto. == Lähteet == == Aiheesta muualla == Luokka:Vaakunat Luokka:Semantiikka
In God We Trust Inc.

In God We Trust, Inc. on hardcore punk -yhtye Dead Kennedysin EP vuodelta 1981. Sittemmin EP on julkaistu samassa paketissa yhtyeen toisen studioalbumin, Plastic Surgery Disastersin, kanssa. EP:llä yhtyeen laulaja Jello Biafra hyökkää niin järjestäytyneen uskonnon, oikeistopunkin, Ronald Reaganin kuin keponi-hyönteismyrkynkin kimppuun. ”We’ve Got a Bigger Problem Now” on uusi versio debyyttialbumin klassikkokappaleesta ”California Über Alles” – tässä versiossa kalifornialaispoliitikko Jerry Brownin nimi on korvattu Ronald Reaganilla. == Kappaleet == # # # # # # # # == Kokoonpano == * Jello Biafra – laulu * East Bay Ray – kitara * Klaus Flouride – basso * D.H. Peligro – rummut == Aiheesta muualla == * Deadkennedys.comin tietopaketti levystä. Luokka:Vuoden 1981 EP:t Luokka:Dead Kennedysin albumit
Keituri

Keiturin kylä sijaitsee Orimattilan länsilaidalla Kärkölän rajalla. Kylä on vahvaa maatalousaluetta, jonka halkaisee Luhdanjoki eli Porvoonjoki. Kylän työläisasunnot ovat vähitellen muuttuneet loma-asukkaiden kakkosasunnoiksi. Keituri mainitaan itsenäisenä kylänä vuoden 1539 tiliasiakirjoissa, jolloin se kuului Uudenkylän Korpikylän neljänneskuntaan. Orimattilan vuonna 1632 perustettuun kirkkopitäjään se on kuulunut alusta asti.. ==Lähteet== ==Aiheesta muualla== * Luhtikylä-Viljaniemi-kylätoimikunta Luokka:Orimattilan kylät
Markku Koskinen

Markku Koskinen (s. 7. marraskuuta 1965 Petäjävesi) on kirjailija, runoilija, sanoittaja ja pakinoitsija. Markku Koskinen kirjoitti vuosina 2009–2013 Petäjäveden musiikkihistoria -kirjan Kulkurin valssia ja rokkia bluesmobiilissa yhdessä Mikko Nislinin kanssa.Petäjäveden musiikkihistoria -kirjan julkaisu. Aamulehti, menoinfo 2013. Markku Koskisen pakinoita ja kolumneja voi lukea Paikallisuutisten -ja Petäjävesi-lehden sivuilta. Koskinen on toiminut sanoittajan ominaisuudessa mm. Jani Wickholmin, Wirtavuoren, Blues Funnelin, Päämiehien ja Rujo Katras-yhtyeen levyillä. Markku Koskinen on sanoittanut muun muassa kannustusbiisin Kimi Räikköselle, Suomen jääkiekkomaajoukkueelle Tämä petäjäinen kansa -biisin sekä Huuhkajille räätälöidyn, Pala nurmea sielussa -kappaleen. == Tuotanto == ;Koskisen kirjallinen tuotanto: *Chelitellen-pakinakirja (2017) *Lehmänhännänleikkaaja (2019) *Korvamerkityt (2021) *Koskisen Nokiset -runokokoelma (2022) *Maitotonkka (2023) == Lähteet == Luokka:Suomalaiset sanoittajat Luokka:Vuonna 1965 syntyneet Luokka:Elävät henkilöt
Nippur

Nippur (sumeriksi Nibru, akkadiksi Nibbur) oli muinainen Etelä-Mesopotamian kaupunki, jota alueen silloiset asukkaat sumerilaiset pitivät pyhänä kaupunkina. Kaupunki sijaitsee nykyisessä Nuffarin rauniokummussa Arakissa, Qadisiyyan maakunnan alueella Irakissa. Muinoin Nippur oli Eufratista haarautuneen Shatt-en-Nilin kanavan varrella. Sumerilaisen mytologian mukaan Nippur oli jumala Enlilin koti ja paikka jossa tämä loi ihmisen.. Niinpä kaupunkiin viitatiin monesti nimellä EN.LÍLKI, "Enlilin kaupunki". Nippurin Enlilin temppeli oli E.KUR, "vuoritalo". Nippurissa oli myös Inannan temppeli. Nippur oli esidynastisella Uruk-kaudella suuri kaupunki ja merkittävä keskus ennen kuin Uruk kasvoi mahtiinsa. Ehkä tämän takia Nippuria pidettiin pyhänä ja myöhemmät Sumerin ja Babylonian kuninkaat saattoivat kruunauttaa itsensä Nippurissa. On löydetty muinainen savitaulu, jossa on Nippurin luonnosmainen kartta. Nippurista on löydetty esidynastiselta ajalta peräisin olevia polttohautauksia sekä Susan ja Egeanmeren keramiikkaa muistuttavia saviastioita. Nippurin ala sen huippukaudella Ur III-vaiheessa oli noin 135 ha. Väkiluku saattoi olla jopa 40 000. Kaupunkia ympäröivät paksut muurit. == Lähteet == Luokka:Arkeologiset kohteet Irakissa Luokka:Sumerin kaupungit Luokka:Qadisiyya
Munuaisvaltimo

Munuaisvaltimot () ovat verisuonia, jotka lähtevät vatsa-aortasta heti ylemmän suolilievevaltimon alapuolelta ja jotka vievät hapekasta verta molempiin munuaisiin. Ne kulkevat munuaisten sisään munuaisportin kautta. Ihmisen ollessa lepotilassa noin neljäs- viidesosa aortassa kulkevasta verestä menee munuaisiin, joten munuaislaskimot ovat sen mukaisesti suuria verisuonia. Munuaisvaltimon vuoto on suurin piirtein yhtä vaarallinen kuin aortassa tapahtuva vuoto. ==Lähteet== * Luokka:Munuaiset luokka:Valtimot
Branco

Cláudio Ibrahim Vaz Leal eli Branco (s. 4. huhtikuuta 1964 Bagé, Brasilia) on brasilialainen jalkapalloilija. Hän oli puolustaja ja vapaapotkuspesialisti. Branco voitti maailmanmestaruuden vuonna 1994 ja Etelä-Amerikan-mestaruuden vuonna 1989. Branco edusti urallaan monia eri seurojoukkueita. Hän aloitti uransa kaudella 1981–1982 Guarany Bagéssa. Eurooppaan Branco siirtyi vuonna 1986 italialaisen Brescia Calcion joukkueeseen. Vuodet 1988–1991 hän pelasi Portugalissa FC Portossa ja vuodet 1991–1993 Italiassa Genoa CFC:ssä, jonka jälkeen hän palasi Brasiliaan. Vuonna 1996 Branco pelasi Englannin valioliigassa Middlesbrough FC:ssä ja lopetti uransa vuonna 1998 Yhdysvalloissa MetroStarsissa. Uransa loppuaikoina Brancolla oli paino- ongelmia. Branco kuului vuosina 1985–1995 Brasilian maajoukkueen vakiokokoonpanoon. Hän osallistui kolme kertaa jalkapallon MM-kilpailuihin (1986, 1990 ja 1994) ja voitti maailmanmestaruuden Yhdysvalloissa vuonna 1994. Branco istui vuoden 1994 MM-kilpailuissa Brasilian neljä ensimmäistä ottelua vaihtopenkillä mutta pääsi pelaamaan puolivälierään, välierään ja loppuotteluun Leonardon saatua neljännesvälierän tapahtumien seurauksena pelikiellon ja teki puolivälieräottelussa Alankomaita vastaan komean vapaapotkumaalin 35 metristä sekä laukoi loppuottelun rangaistuslaukauskilpailussa maalin Italiaa vastaan. Branco pelasi Brasilian maajoukkueessa 76 maaottelua ja teki niissä yhdeksän maalia. == Seurat == * 1981–1982 Guarany Bagé * 1982–1986 Fluminense Football Club * 1986–1988 Brescia Calcio * 1988–1991 FC Porto * 1991–1993 Genoa CFC * 1993 Grêmio Foot- Ball Porto Alegrense * 1994 Sport Club Corinthians Paulista * 1994 Fluminense * 1995 Clube de Regatas do Flamengo * 1995 Sport Club Internacional * 1996 Middlesbrough FC * 1997 Mogi Mirim * 1998 Fluminense * 1998 MetroStars == Saavutukset == * Maailmanmestaruus 1994 * Copa América 1989 * Campeonato Brasileiro 1984 * Portugalin-mestaruus 1990 * Campeonato Carioca 1983, 1984 ja 1985 * Portugalin supercup 1990 == Lähteet == == Aiheesta muualla == * Pelaajakortti Sambafoot-sivustolla Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1964 syntyneet Luokka:Elävät henkilöt
Bir Narayan Chaudhuri

Bir Narayan Chaudhuri (väitetysti n. 1857 – 20. huhtikuuta 1998) oli nepalilainen mies, jota väitettiin maansa lisäksi koko maailman vanhimmaksi ihmiseksi. Virallinen kunnia kuitenkin kuuluu Guinnessin ennätysten kirjan mukaan Jeanne Calmentille, joka kuoli Ranskassa 122-vuotiaana. Väitettiin myös, että Chaudhuri oli kuollessaan vuosikymmeniä vanhempi kuin kaikkien aikojen vanhimmaksi mieheksi tunnustettu Shigechiyo Izumi (120, kyseenalaistettu myöhemmin) tai Christian Mortensen (115). Bir Narayan Chaudhuri oli tupakoitsija, joka ei ollut eläessään koskaan joutunut sairaalaan. Riittäviä todisteita hänen huikealle 141 vuoden iälleen ei löydetty, joten Guinnessin ennätysten kirjaan häntä ei ole koskaan kelpuutettu. Todisteiden vähyydestä huolimatta Nepalin hallitus ja nyt edesmennyt kuningas Birendra tunnustivat hänet maan vanhimmaksi mieheksi.http://www.findarticles.com/p/articles/mi_qn4196/is_19980421/ai_n10411404 == Lähteet == Luokka:Yli 110-vuotiaiksi eläneet nepalilaiset Luokka:Vuonna 1998 kuolleet Luokka:Syntymävuosi tuntematon
Kasabian

Kasabian on vuonna 1997 perustettu englantilainen rock-yhtye Leicesteristä. Yhtye on saanut nimensä Charles Mansonin kultissa mukana olleesta Linda Kasabianista. Kasabian on myös yleinen armenialainen sukunimi, jonka alkuperäinen turkkilainen/arabialainen/persialainen muoto kasap tarkoittaa teurastajaa. == Kokoonpano == * Sergio Pizzorno − kitara ja laulu * Chris Edwards − basso * Chris Karloff − kitara ja koskettimet (2003−2006) * Ian Matthews − rummut (2005−) * Jay Mehler − kitara (2010− virallinen jäsen, mutta keikoilla jo vuodesta 2006) === Entiset jäsenet === Kesäkuussa 2020 yhtye ilmoitti, että sen pitkäaikainen laulaja/taustalaulaja Tom Meighan jättää yhtyeen yhteisellä päätöksellä. Yhtye ei halua kommentoida asiaa muuten, mutta heidän tiedotteessaan todetaan, että Meighan lähtee yhtyeestä henkilökohtaisten ongelmiensa vuoksi. Nämä ongelmat ovat vaikuttaneet jo pidemmän aikaa Meighanin käytökseen, joten hän jää yhtyeestä pois ja koettaa keskittyä saamaan elämänsä raiteilleen. * Tom Meighan − laulu (–2020) == Diskografia == === Studioalbumit === * * * * * * * * === Singlet === * * * * * * * * * * * * Eez-eh (2014) * Bumblebeee (2014) * Bow (2014) * Stevie (2014) * You're in Love with a Psycho (2017) * Comeback Kid (2017) * Bless This Acid House (2017) * Ill Ray (The King) (2017) == Lähteet == == Aiheesta muualla == *Yhtyeen virallinen sivusto * Luokka:Brittiläiset indie rock -yhtyeet Luokka:Brittiläiset elektronisen musiikin yhtyeet Luokka:Brittiläiset psykedeeliset rockyhtyeet Luokka:Space rock -yhtyeet
Playa del Inglés

Playa del Inglés on kylä ja suosittu rantalomakohde Kanariansaariin kuuluvan Gran Canarian eteläisessä osassa. Hallinnollisesti se kuuluu San Bartolomé de Tirajanan kuntaan. Asukkaita Playa del Inglésissä on noin 20 000. Playa del Inglés on monipuolinen matkailukohde, jossa voi viettää rantalomaa, harrastaa ja juhlia aamuun saakka. Alueella on runsaasti erilaisia hotelleja, ravintoloita, baareja ja ostoskeskuksia. Kylän kadut on nimetty enimmäkseen eri valtioiden ja tunnettujen kaupunkien mukaan, sieltä löytyy esimerkiksi Calle de Finlandia. Hiekkarannat jatkuvat pitkälle länteen Maspalomasiin saakka, ja levittäytyvät dyyneinä kilometrien matkalle. Playa del Inglés on yksi suomalaisten suosituimmista lomakohteista. Siellä myös asuu pysyvästi useita suomalaisia, joista monet harjoittavat yritystoimintaa tarjoten palveluja suomen kielellä. Esimerkiksi suomalaisia ravintoloita on useita, joissa sesonkiaikana esiintyy tunnettuja suomalaisia artisteja. Suomalainen iskelmälaulaja Jamppa Tuominen vietti viimeiset vuotensa Inglésissä, jossa myös kuoli vuonna 1998.Pomus, Jamppa Tuominen Playa del Inglés on suosittu myös homomatkailijoiden keskuudessa. Tämän voi todeta monessa paikassa lipputankoon vedetyistä sateenkaarilipuista ja kylän lukuisista homobaareista. Playa del Inglésistä on tiheästi liikennöidyt linja-autoyhteydet saaren muihin osiin. Saaren pääkaupunkiin Las Palmasiin ja lentoasemalle johtaa GC-1 -moottoritie. Las Palmasiin on matkaa noin 55 kilometriä ja lentokentälle noin 30 kilometriä. == Lähteet == == Aiheesta muualla == *Rantapallo - Playa del Inglés *Tietoa ja kuvia Playa del Inglesistä sekä Gran Canariasta Luokka:Gran Canaria Luokka:Seulonnan keskeiset artikkelit
David Mumford

David Bryant Mumford (s. 11. kesäkuuta 1937) on yhdysvaltalainen matematiikan professori. Hän toimi kansainvälisen matemaattisen unionin (IMU) varapuheenjohtajana 1991–1994 ja puheenjohtajana 1995–1998. Mumford on erikoistunut työssään algebralliseen geometriaan. Hän sai Fieldsin mitalin vuonna 1974. == Lähteet == Luokka:Yhdysvaltalaiset matemaatikot Luokka:Fieldsin mitalistit Luokka:Wolfin matematiikan palkinnon saajat Luokka:Vuonna 1937 syntyneet Luokka:Elävät henkilöt
Kansa taisteli

Kansa taisteli – Miehet kertovat: kuvauksia sotiemme tapahtumista oli Sotamuisto-yhdistyksen yhdessä Sanoma Oy:n kanssa julkaisema suomalainen talvisodan, jatkosodan ja Lapin sodan muistelmia julkaissut aikakauslehti. Suomen Sotahistoriallinen Seura julkaisi kaikki lehdet 19. kesäkuuta 2014 internetissä. Lehdet ovat vapaasti luettavissa ja tallennettavissa.Kansa Taisteli Lehti ilmestyi ensi kertaa vuonna 1957 nelinumeroisena, jonka jälkeen vuodesta 1958 vuoteen 1959 kymmennumeroisena ja vuodesta 1960 vuoteen 1986 12 kertaa vuodessa, lukuun ottamatta vuotta 1967, jolloin graafisen alan lakon vuoksi ilmestyi kaksoisnumero 3–4/1967. Lehden artikkeleita on julkaistu myös Eero Eräsaaren toimittamissa teoksissa Muistojen kirja (Sanomaprint, 1987), Kohtalon vuodet (Sanomaprint, 1988), Isänmaa pelastui (Sanomaprint, 1990) sekä kokoomateoksessa Isänmaa pelastui, Kohtalon vuodet, Muistojen kirja (Helsinki Media, 1994). Ilta-Sanomat järjesti WSOY:n kanssa vuonna 2011 jatkosotaa ja Lapin sotaa koskevan kirjoituskilpailun Kansa taisteli -lehden nimissä ja hengessä. Yli 150:n kilpailuun saadun aineiston joukosta palkittiin parhaana Viljo Sahsténin kirjoitus Valkeasaaren tulihelvetti, joka mukaan lukien Tuomas Hopun toimittamassa teoksessa julkaistiin yhteensä 48 kirjoitusta ja useita alkuperäisiä sota-ajan valokuvia.Kansa taisteli Lue Kansa taisteli -kirjoituskilpailun koskettavat tarinat Lehden merkitys oli ennen kaikkea siinä, että sen kirjoitusten avulla saattoivat sodan kokeneet suomalaiset käsitellä tunteitaan. Julkisuudessa tapahtumia ei tuolloin vielä muualla käsitelty eikä veteraaneja arvostettu. Lehdestä tuli myyntimenestys.Kansa taisteli -lehdet voi lukea verkossa. Helsingin Sanomat 28.6.2014 s. C 12 ==Päätoimittajia== * Aksel Fredrik Airo * Aarne Blick * Lennart Oesch * Reino Kalervo ==Lähteet== *Fennica (Viitattu 23.12.2012) * ===Viitteet=== ==Kirjallisuutta== * Koskinen, Leena 1991. Uskonnollisten teemojen tarkastelua Kansa taisteli – miehet kertovat -lehdessä. Uskontotieteen pro gradu -tutkielma. Turku: Turun yliopisto. 139 s. ==Aiheesta muualla== * Kansa taisteli 1957–1986. Suomen sotahistoriallinen seura 2014. Lehden kaikki vuosikerrat digitoituina. Luokka:Suomen sotahistoria Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Mutasara

Mutasara (Carex limosa) on sarakasvien heimoon kuuluva tuulipölytteinen siemenkasvi. Mutasaran kukinta-aika on kesä-heinäkuussa ja sen levinneisyysaluetta on koko Pohjois- ja Keski-Eurooppa, mukaan lukien Suomi. Sitä tavataan paikoin samoilla leveysasteilla myös Aasiassa ja Pohjois- Amerikassa. Mutasara on yleinen erityisesti lettojen ja nevojen rimpipinnoilla. Karheavartinen kasvi kasvaa enimmillään 40 cm:n pituiseksi. Kukka on väriltään vihreä. Mutasaraan ilmestyy myös pieni hedelmä, jota ympäröi pullakko.Pinkka – Lajituntemuksen oppimisympäristö: Mutasara (Carex limosa) == Lähteet == == Aiheesta muualla == * Suomen Lajitietokeskus: Mutasara (Carex limosa) * Kasviatlas 2021: Mutasaran (Carex limosa) levinneisyys Suomessa. * Pinkka – Lajituntemuksen oppimisympäristö: Mutasara (Carex limosa) * Valokki – Nettikasvio: Mutasara (Carex limosa) Luokka:Sarat
LM.C

LM.C (Lovely Moco-Chang.com) on Mayan (laulu) ja Aijin (kitara) vuonna 2003 perustama japanilainen yhtye. LM.C:n sessiojäseninä toimivat Hiko (bassokitara), DEATH-O (rummut), Jaykay (koskettimet), DENKI-MAN （Vj） Ennen LM.C:tä Maya toimi Miyavin sessiokitaristina, kun taas Aiji puolestaan soitti Pierrotissa. Yhtyeen musiikkia ei voi lokeroida yhteen tyylilajiin, sillä kappaleet vaihtelevat rapin, rockin ja konemusiikin välillä tai ovat näiden sekoituksia. Yhtye on myös esiintynyt Suomessa 8. helmikuuta 2009 Helsingin Glorialla. Yhtyeen toinen esiintyminen Suomessa tapahtui 5. huhtikuuta 2010 Helsingin Tavastia klubilla, ja kolmas 13. toukokuuta 2012 Helsingin Tavastia klub == Historia == Maya perusti LM.C:n muutaman muun henkilön kanssa vuonna 2003, mutta ensimmäiset vuodet jäivät hämärän peittoon. Kuten nytkin, Maya käytti keikoillaan sessiomuusikoita ja tällä tapaa vielä PIERROT:issa soittanut Aiji liittyi Mayan porukkaan esiintymisen ajaksi. Kun PIERROT ilmoitti lopettavansa vuonna 2006, Aiji liittyi Mayan bändiin kokopäiväiseksi jäseneksi. Kaksikko allekirjoitti levytyssopimuksen Pony Canyonin kanssa ja kaksi ensimmäistä singleä, Trailers (gold) ja Trailers (silver)tulivat markkinoille 10.2006. Loppu vuodesta bändi osallistui moniin tapahtumiin. Vuoden 2007 alussa ilmestyi uusi single OH MY JULIET. Singlen jälkeen julkaistiin poikien ensimmäinen albumi GLITTER LOUD BOX, joka ilmestyi markkinoille maaliskuun alkupuolella. Ensimmäisen albumin seurauksena oli suuri määrä uusia singlejulkaisuja. 2008 bändi esitti ensimmäiset keikkansa Japanin ulkopuolella Koreassa ja Taiwanissa. == Diskografia == === Singlet === * Trailers (Gold) (4. lokakuuta 2006) * Trailers (Silver) (4. lokakuuta 2006) * Oh My Juliet (31. tammikuuta 2007) * Boys & Girls (23. toukokuuta 2007) * Liar Liar/Sentimental PIGgy Romance (10. lokakuuta 2007) * Bell the Cat (12. joulukuuta 2007) * John (20. helmikuuta 2008) * 88 (4. kesäkuuta 2008) * PUNKY ♥ HEART ( 20. toukokuuta 2009 ) * Ghost†Heart ( 4. marraskuuta 2009 ) * LET ME CRAZY ( 27. lokakuuta 2010 ) * Super Duper Galaxy ( 18. toukokuuta 2011 ) * Hoshi no Arika ( 27. heinäkuuta 2011 ) * The LOVE SONG ( 12. lokakuuta 2011 ) * Ah Hah! ( 22. helmikuuta 2012 ) === Albumit ja EPt === * Glitter Loud Box (7. maaliskuuta 2007) * Gimmical☆Impact!! (5. marraskuuta 2008) * Super Glitter Loud Box (5. marraskuuta 2008) * Wonderful Wonderholic (3. maaliskuuta 2010) * ☆★Best the LM.C☆★2006-2011 SINGLES (12. lokakuuta 2011) * STRONG POP (4. huhtikuuta 2012) === DVDt === * LM.C The Music Videos (4. kesäkuuta 2008) * Rock the Party '08 (17. syyskuuta 2008) * Live of Wonderful Wonderholic (28. kesäkuuta 2010) * ★Rock the Party★ 2012 - at NIPPON BUDOKAN (16. toukokuuta 2012) == Jäsenet == ;Aiji (アイジ) *Syntymäaika: 17. marraskuuta 1974 *Syntymäpaikka: Nagano *Entiset yhtyeet: Pierrot ;Maya (Maayatan) (まあや) *Syntymäaika: 30. heinäkuuta 1979 *Entiset yhtyeet: SINNERS, Ishihara Gundan, toimi myös Miyavin sessiokitaristina Luokka:Japanilaiset yhtyeet
Astrid Zachrison

Elin Astrid Sofia Zachrison (15. toukokuuta 1895 – 15. toukokuuta 2008) oli ruotsalainen nainen, joka oli Elsa Mobergin kuoltua maansa vanhin elossa oleva henkilö. Lokakuussa 2007 Zachrison rikkoi Elsa Mobergin tekemän kaikkien aikojen Ruotsin-ennätyksen. Moberg kuoli 112 vuoden iässä 13. joulukuuta 2001. Astrid Zachrison oli kuollessaan kaksi vuotta ja kuukauden nuorempi kuin silloinen maailman vanhin ihminen, Edna Parker (1893–2008), ja pari vuotta vanhempi kuin Suomen vanhin ihminen, Aarne Arvonen (1897–2009). == Lähteet == Luokka:Yli 110-vuotiaiksi eläneet ruotsalaiset Luokka:Vuonna 1895 syntyneet Luokka:Vuonna 2008 kuolleet
Passau

Passau on kaupunki Saksan Baijerin osavaltion itäosassa Itävallan rajan tuntumassa. Passaussa kolme jokea yhdistyy, Tonava, Inn ja Ilz. Kaupungin lempinimi onkin Dreiflüssestadt (). Passaussa on arviolta 50 566 asukasta (vuonna 2015) ja sen pinta-ala on 69,57 neliökilometriä. Vuonna 1978 perustetussa Passaun yliopistossa () opiskelee noin 9 000 opiskelijaa. Passaun nähtävyyksiin lukeutuu muun muassa Pyhän Tapanin tuomiokirkko (). Passauta ympäröi Passaun piirikunta, mutta se ei itse kuulu siihen, vaan on piiritön kaupunki. == Ystävyyskaupungit == *Hackensack, Yhdysvallat, vuodesta 1952 *Dumfries, Skotlanti, vuodesta 1957 *Cagnes-sur-Mer, Ranska, vuodesta 1973 *Krems an der Donau, Itävalta, vuodesta 1974 *Akita, Japani, vuodesta 1984 *Málaga, Espanja, vuodesta 1987 *České Budějovice, Tšekki, vuodesta 1993 *Liuzhou, Kiina, vuodesta 1999 *Veszprém, Unkari, vuodesta 1999 *Montecchio Maggiore, Italia, vuodesta 2003 == Lähteet == == Aiheesta muualla == * Viralliset sivut * Passaun yliopisto Luokka:Ala-Baijeri Luokka:Baijerin kunnat Luokka:Saksan kaupungit
Elsa Moberg

Elsa Moberg (30. kesäkuuta 1889 – 20. marraskuuta 2001) oli kaikkien aikojen vanhin ruotsalainen lokakuuhun 2007 asti, jolloin Astrid Zachrison rikkoi Mobergin pitkäikäisyysennätyksen. Moberg eli 112 vuoden ja 143 päivän ikäiseksi. Moberg meni naimisiin vuonna 1936, mutta ei saanut lapsia. Hän työskenteli kenkäkauppiaana Lysekilissä. Moberg eli viimeiset vuosikymmenensä Tukholmassa. == Lähteet == Luokka:Yli 110-vuotiaiksi eläneet ruotsalaiset Luokka:Vuonna 1889 syntyneet Luokka:Vuonna 2001 kuolleet
İzmirin maakunta

İzmirin maakunta on yksi Turkin 81 maakunnasta. Se sijaitsee läntisessä Turkissa läntisellä Anatolian niemimaalla Aigeianmeren rannalla. İzmirin pinta-ala on 11 891 neliökilometriä ja asukasluku 4 168 415 (31.12.2015 arvio). İzmirin maakuntaa rajoittavat Balıkesir pohjoisessa, Manisa idässä ja Aydın etelässä. İzmirin liikennekoodi on 35. İzmirin pääkaupunki on Izmir. == Piirikunnat == Maakunta on jaettu 30 piirikuntaan. *Aliağa *Balçova *Bayındır *Bayraklı *Bergama *Beydağ *Bornova *Buca *Çeşme *Çiğli *Dikili *Foça *Gaziemir *Güzelbahçe *Karabağlar *Karaburun *Karşıyaka *Kemalpaşa *Kınık *Kiraz *Konak *Menderes *Menemen *Narlıdere *Ödemiş *Seferihisar *Selçuk *Tire *Torbalı *Urla ==Historiaa== İzmirin väestö oli 1900-luvun alkuun saakka osittain kreikkalaista. Ensimmäisen maailmansodan jälkeen Turkki oli sekavassa tilassa, kun turkkilaiset kapinoivat Osmanivaltakuntaa vastaan. Versaillesissa vuodesta 1918 käydyissä rauhanneuvotteluissa kreikkalaisilla oli suuria aluevaatimuksia, varsinkin niistä Turkin alueista, joiden väestö oli kreikkalaista. Se saikin Sèvresin rauhassa itselleen muun muassa İzmirin maakunnan.. Kreikassa riemuittiin, että on syntynyt ”uusi Kreikka kahdelle mantereelle ja viiden meren rannoille”. Alueensa laajentamiseksi Kreikka aloitti hyökkäyksen Turkkia vastaan İzmirissa. Tilanne muuttui kuitenkin nopeasti Turkin itsenäisyyssodan sytyttyä toukokuussa 1919, sillä Turkki menestyi taisteluissa Kreikkaa paremmin. Kolme vuotta myöhemmin Kreikka evakuoi armeijansa İzmirista, ja Turkki aloitti syyskuussa 1922 kaupungin ryöstämisen ja kristityn väestön surmaamisen, joka vaati 30 000 ihmisen hengen. Lausannen rauhansopimus 1923 palautti Turkille ne alueet, jotka edellisessä rauhassa olivat joutuneet Kreikalle. Näillä seuduilla vanhastaan asunut kreikkalaisväestö joutui suurimmaksi osaksi Kreikan ja Turkin väestönvaihdossa: Kreikasta Turkkiin siirtyi 400 000 muslimia ja Vähästä- Aasiasta Kreikkaan lähes 1,1 miljoonaa kristittyä. ==Kuvia== Izmir007.jpg|Izmirin kaupunkia. Izmir coast.jpg|Izmirin rantaa. İzmir Konak saat kulesi ve Konak meydanı.jpg|Izmirin Konakin aukio. Izmir Archeology Museum.jpg|Izmirin arkeologinen museo, Konakin piirikunta. TR Izmir asv2020-02 img19 Alsancak Station.jpg|Izmirin Alsankakin rautatieasema, Konak. TR Izmir asv2020-02 img46 Basmane Station.jpg|Izmirin Basmanen rautatieasema, Konak. Erkmen se Mavisehir.jpg|Karsiyakan rantaa. Karsiyaka carsi - izmir - turkey.jpg|Kävelijöitä Karsiyakan piirikunnan kadulla. Foça pictures 10.jpg|Näkymä, Foça. Sığacık.jpg|Sığacıkin pienvenesatamaa, Seferihisarin piirikunta. ==Lähteet== ==Aiheesta muualla==
Bertha Fry

Bertha Fry (1. joulukuuta 1893 – 14. marraskuuta 2007) oli yhdysvaltalainen nainen, jonka uskottiin olleen kuollessaan maailman kolmanneksi vanhin elossa oleva henkilö.http://www.grg.org/Adams/E.HTM Hän oli kotoisin Indianan osavaltiosta. Fryn kuollessa tunnettiin vain kaksi muuta elossa ollutta vuonna 1893 syntynyttä henkilöä: häntä vanhempia olivat Edna Parker ja Maria de Jesus. Hän nousi kolmanneksi vanhimmaksi Yone Minagawan kuoltua 13. elokuuta 2007. Fry syntyi maatilalla Vevayssä, ja hänen suvussaan oli esiintynyt aiemminkin pitkäikäisyyttä. Hänen ensimmäinen aviomiehensä kuoli jo 1930-luvulla.http://www.globalaging.org/elderrights/us/longlife2.htm Fry meni uusiin naimisiin toisen maailmansodan aikana. Bertha Fry vietti 113-vuotispäiväänsä joulukuussa 2006. Hänen ja Edna Parkerin välille järjestettiin tapaaminen huhtikuussa 2007. Fry kuoli keuhkokuumeeseen vain kaksi viikkoa aiemmin kuin olisi täyttänyt 114 vuotta. == Lähteet == Luokka:Yli 110-vuotiaiksi eläneet yhdysvaltalaiset Luokka:Vuonna 1893 syntyneet Luokka:Vuonna 2007 kuolleet
Zinho

Crizam César de Oliveira Filho, pelaajanimeltään Zinho (s. 17. kesäkuuta 1967 Nova Iguaçu, Brasilia) on brasilialainen jalkapalloilija. Hän oli pelipaikaltaan keskikenttäpelaaja. Zinho aloitti uransa vuonna 1986 Clube de Regatas do Flamengossa. Hän pelasi suurimman osan urastaan Brasiliassa eri seuroissa. Vuosina 1995–1997 Zinho pelasi Japanissa Yokohama Flügelsissa ja vuosina 2006–2008 Miami FC:ssä. Brasilian jalkapallomaajoukkueessa Zinho pelasi 57 maaottelua vuosina 1989–1998 ja teki niissä seitsemän maalia. Hän voitti maailmanmestaruuden vuonna 1994 Yhdysvaltain MM-kisoissa, joissa hän pelasi Brasilian kaikissa seitsemässä ottelussa ja oli ainoa kotimaan liigassa pelaava avauskokoonpanon mies. == Seurat == * 1986–1992 Flamengo * 1992–1994 Sociedade Esportiva Palmeiras * 1995–1997 Yokohama Flügels * 1997–1999 Palmeiras * 2000–2002 Grêmio Foot-Ball Porto Alegrense * 2002–2003 Palmeiras * touko 2003–joulu 2003 Cruzeiro Esporte Clube * 2004–huhti 2005 Flamengo * huhti 2005–heinä 2005 Nova Iguaçu Futebol Clube * 2006–2008 Miami FC == Saavutuksia == * Maailmanmestari 1994 * Copa Libertadores 1999 * Campeonato Brasileiro 1987, 1992, 1993, 1994 ja 2004 * Campeonato Carioca 1986, 1991 ja 2004 * Campeonato Paulista 1993 ja 1994 * Campeonato Gaúcho 2001 * Copa do Brasil 1990, 1998 ja 2001 == Lähteet == == Aiheesta muualla == * Pelaajakortti sambafoot.comissa Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1967 syntyneet Luokka:Elävät henkilöt
Bloomsbury Publishing

right|250px Bloomsbury Publishing on Yhdistyneessä kuningaskunnassa toimiva kirjankustantamo. Harry Potter -kirjat ovat tunnetuimpia sen kustantamista kirjoista. Kustantamon perusti vuonna 1986 aikaisemmin alalla työskennellyt Nigel Newton. Yhtiö kirjautui Englannin yritysrekisteriin vuonna 1995, jolloin sen arvo oli 5,5 miljoonaa puntaa. Kustantamo laajeni myös Amerikkaan ja muualle maailmaan. Vuonna 1999 Bloomsburyn tulot nousivat räjähdysmäisesti ensimmäisten Harry Potter -kirjojen myötä. Sittemmin yritys on hankkinut muita kustantamoja omistukseensa. == Aiheesta muualla == *Bloomsbury Homepage *Bloomsbury Investor relations website *Bloomsbury Online Library Luokka:Brittiläiset kirjankustantamot
Lisa Otto

Lisa Otto (14. marraskuuta 1919 Dresden – 18. syyskuuta 2013 Berliini) oli saksalainen oopperasopraano. Otto tunnettiin mm. rooleistaan Wolfgang Amadeus Mozartin oopperoissa. Muuhun ohjelmistoon kuului esimerkiksi Carl Maria von Weberin, Ludwig van Beethovenin ja Richard Straussin tuotantoa. == Ura == Otto opiskeli kotikaupunkinsa musiikkikorkeakoulussa ja debytoi Beuthenissa eli nykyisessä Bytomissa, Puolassa, vuonna 1941. Otto esiintyi vuosina 1945–1946 Nürnbergissä, 1946–1951 Dresdenissä ja vuodesta 1952 Berliinissä. Hän lauloi myös Salzburgissa vuodesta 1935 lähtien ja teki vierailuja Yhdysvalloissa, Etelä-Amerikassa ja Japanissa. ==Lähteet== Luokka:Saksalaiset oopperalaulajat Luokka:Sopraanot Luokka:Vuonna 1919 syntyneet Luokka:Vuonna 2013 kuolleet
Stortorget (Tukholma)

Stortorget on yksi Ruotsin pääkaupungin Tukholman aukioista. Se sijaitsee Tukholman vanhassakaupungissa, ja kuuluu Södermalmin kaupunginosa-alueeseen. Aukiota reunustavat muun muassa Tukholman pörssitalo Börshuset, Ruotsin akatemian talo sekä Nobel-museo. Parhaiten aukio kuitenkin tunnettaneen siellä vuonna 1520 tapahtuneesta Tukholman verilöylystä. Ensimmäinen tunnettu teloitus aukiolla tapahtui vuonna 1280, ja sen järjesti silloinen Ruotsin kuningas Maunu Ladonlukko. Luokka:Tukholman aukiot
Josef Albers

Josef Albers (19. maaliskuuta 1888 Bottrop, Saksan keisarikunta – 25. maaliskuuta 1976 New Haven, Connecticut) oli saksalainen taidemaalari, kuvanveistäjä, opettaja ja taideteoreetikko. == Elämäkerta == Albers syntyi Bottropissa, Saksan keisarikunnassa, ja opiskeli opettajaksi vuosina 1905–1908, jonka jälkeen hän oli opettajana Nordrhein-Westfalenissa vuoteen 1913 asti. Albers opiskeli sen jälkeen taidetta Berliinissä, Essenissä ja Münchenissä. Vuonna 1920 hän pääsi arvostettuun Bauhausin taidekouluun Weimarissa. Bauhaus suljettiin natsien painostuksesta vuonna 1933, ja Albers muutti Yhdysvaltoihin. Hän loi itselleen työuran muun muassa Yalen yliopistossa. Hänen vaimonsa oli taiteilija Anni Albers. Albersin tuotantoon kuuluu vuonna 1949 aloitettu Kunnianosoitus neliölle -teossarja. Hän julkaisi vuonna 1963 värioppia käsittelevän teoksen Interaction of Color, joka on suomennettu nimellä Värien vuorovaikutus. Josef Albers kuoli 88-vuotiaana New Havenissa, Connecticutissa. == Katso myös == * Richard Anuszkiewicz (yhdysvaltalainen taidemaalari, Albersin huomattava oppilas) == Lähteet == == Aiheesta muualla == * == Kirjallisuutta == * Luokka:Bauhaus Luokka:Saksalaiset taidemaalarit Luokka:Yhdysvaltalaiset taidemaalarit Luokka:Väriopin teoreetikot Luokka:Vuonna 1888 syntyneet Luokka:Vuonna 1976 kuolleet
Tepe Gawra

Tepe Gawra on muinainen, jo raunioitunut asutuskeskus Pohjois-Irakissa. paikka on asuttu ehkä noin 1500-1500 eaa. Sieltä on löydetty myöhäiskivikautista, kuparikautista ja vanhan ajan asutusta. Paikka tunnetaan varhaisesta temppelistään. __NOTOC__ ==Sijainti == Tepe Gawra sijaitsee Pohjois-Irakissa Mosulista koilliseen. Lähellä sijaitsevat Ninive ja Khorsabad. Paikka on Tigris-joen ja Zagros-vuoriston välissä viljellyllä tasangolla. \- Rauniokummun läpimitta on 120 m, korkeus 22 m. Lähellä sijaitsee Tell Arpatsijahin muineinen viljelykylä. Alueella tehtiin arkeologisia tutkimuksia 1930-luvulla. == Historia == Tepe Gawrasta on kaivettu 21 kerrostumaa. Varhaisimmat näistä ovat Halaf-kaudelta. Myähemmät ovat Ubaid- ja Uruk- kausilta ja näistä eteenpäin. Joidenkin mukaan Halaf vaihtui täällä äkkiä Ubaid-kauteen, eikä asteittain niin kuin joissain muissa paikoissa. Toisaalta siirtymä Halfista Ubaidiin oli täälläkin ehkä asteittainen. Halafin keramiikka katosi jo kerrostumassa XX, mutta saattoi sinnitellä kerrostumaan XVII. Ubaid- keramiikka oli täällä jo kerrostumassa XIX. Ubaidin kulttuurille tyypilliset kolmiosaiset talot ja kiviset nuijanpäät ilmestyivät kerrostumaan XVIII. Kerrostumassa XVII oli viimeisen kerran Halafille tyypillisiä tholoksia ja maalattuja naiskuvia. Kerrostumassa XV esiintyy viimeksi Halafin tyylisiä sinettejä. Kerrostumasta XIII alkaen on kivisiä syvennysseinäisiä temppeleitäBeyond the Ubaid. University of Chicago. PDF. Kiinnostavimpina pidetään Uruk-kauden aikaisia kerrostumia suunnilleen ajalta 4200–3000 eaa.Paikan mukaan on nimetty Tepe Gawra-kausi 3500–2900 eaa, joka vastaa Etelä-Mesopotaman varhaista kaupungistumisvaihetta. == Lähteet == ==Aiheesta muualla== * Tepe Gawra (Iraq) Luokka:Sumer Luokka:Arkeologiset kohteet Irakissa
Suomalainen kirkko (Tukholma)

Suomalainen kirkko () on kirkkorakennus Ruotsin pääkaupungissa Tukholmassa. Se sijaitsee Tukholman vanhassakaupungissa, Södermalmin kaupunginosa-alueella ja kuuluu Tukholman suomalaiselle seurakunnalle. ==Historia== 1500-luvulla Tukholmassa asuvat suomalaiset saivat käyttöönsä dominikaaniluostarin kirkon. Siellä pidettiin ensimmäinen suomenkielinen jumalanpalvelus vuonna 1533.Svenska kyrkan Kuninkaan käskystä kirkko purettiin 1547, kun kirkon tiilille oli kuninkaan mielestä parempaa käyttöä muualla. Suomalaiset saivat käyttöön yhden kappelin Kyläkirkossa, joka on nykyinen Suurkirkko. Tila kävi ahtaaksi ja Juhana III antoi suomalaisille P. Gertrudin kiltatalon 1576. Rakennusta käyttivät kirkkonaan myös saksalaiset, ja vuonna 1607 suomalaisten oli siirryttävä fransiskaaniluostarin kirkkoon, nykyiseen Riddarholmenin kirkkoon. Sielläkin kirkko oli yhteinen toisen seurakunnan kanssa. Sen jälkeen oli kirkkona Katariinan kirkko, joka paloi, Blasieholmenilla sijainneesta "Tollstadiuksen kirkosta", Holmin varuskuntakirkosta tuli sitten seurakunnan kirkko, ja lopulta seurakunnan ostama entinen Pieni Pallohuone vihittiin Tukholman suomalaisen seurakunnan kirkoksi. Nykyisen Suomalaisen kirkon seurakunta osti vuosina 1648–1653 rakennetun rakennuksen vuonna 1725, ja se vihittiin käyttöön saman vuoden joulukuun 19. päivänä. Ostolle antoi suostumuksensa Ruotsin silloinen kuningas Fredrik I. Kirkko onkin viralliselta nimeltään Fredrikin kirkko (). Rakennuksesta tehtiin kirkko hoviarkkitehti Göran Adelcrantzin johdolla. Sitä ennen rakennus oli toiminut urheilutilana. Kirkkoon saatiin lahjoituksia ja seurakunnan suojelijaksi, patronukseksi, tuli kansliapresidentti Arvid Horn. Kirkkoneuvoston vaatimuksesta seurakunnasta tuli vuonna 1730-luvun lopulla kaksikielinen. Kirkon alttaritaulu kuvaa Jeesuksen ylösnousemusta. Se on jäljitelmä ranskalaisen Jean Andraen teoksesta. Urut ovat puolestaan Olof Schwanin vuonna 1790 rakentamat, ja ne restauroitiin viimeksi vuosina 1990–1991. Urut ovat ainoat Schwan-urut Tukholmassa, jotka ovat alkuperäisellä paikallaan. Kirkon kuorissa on 1995 valmistuneet kuoriurut, jotka ovat suomalaisen Urkurakentamo Martti Porthanin valmistamat. Kirkon kattokruunuista kaksi on peräisin Inkerin Nevanlinnan saksalaisesta kirkosta, ja ne lahjoitti kirkolle Luhrin suku vuonna 1734. == Lähteet == == Aiheesta muualla == * Tietoa kirkosta Tukholman Suomalaisen seurakunnan internetsivuilla Luokka:Ruotsin kivikirkot Luokka:Tukholman kirkot Luokka:Kirkot Tukholman hiippakunnassa Luokka:Tukholman vanhankaupungin rakennukset ja rakennelmat
Ben Bova

Benjamin William "Ben" Bova (8. marraskuuta 1932 – 29. marraskuuta 2020In Memoriam: Ben Bova, at Science Fiction Writers of America; published November 30, 2020; retrieved November 30, 2020) oli yhdysvaltalainen scifi-kirjailija. Bova syntyi Philadelphiassa, Pennsylvaniassa. Hän meni vuonna 1953 naimisiin Rosa Cucinottan kanssa, mutta avioliitto päättyi eroon vuonna 1974. Hänestä tuli luonnontieteiden kandidaatti Templen yliopistosta 1954. Ben Bova toimi vuosina 1972–1978 Analog Science Fiction and Factin päätoimittajana. Hänen kirjalliseen tuotantoonsa kuuluu muun muassa Grand Tour -sarja. == Lähteet == == Aiheesta muualla == * Viralliset sivut Luokka:Yhdysvaltalaiset tieteiskirjailijat Luokka:Vuonna 1932 syntyneet Luokka:Vuonna 2020 kuolleet
H. J. Blackham

Harold John Blackham (31. maaliskuuta 1903 Birmingham, Englanti – 23. tammikuuta 2009) oli brittiläinen humanisti ja kirjailija. Hän on kirjoittanut filosofisista ja historiallisista aiheista. Blackham oli perustamassa International Humanist and Ethical Unionia vuonna 1952. Hän toimi järjestön pääsihteerinä vuosina 1952–1966. Hänestä tuli myös British Humanist Associationin ensimmäinen toimeenpaneva johtaja vuonna 1963. Blackhamin kirjoja ovat muun muassa Living as a Humanist (1950), Six Existentialist Thinkers (1952) ja The Humanist Tradition (1953). Barbara Smoker kokosi hänen keskeisimmistä kirjoituksistaan vuonna 1988 teoksenBlackham's Best. == Teoksia == * * Luokka:Brittiläiset historioitsijat Luokka:Brittiläiset tietokirjailijat Luokka:Humanistit Luokka:Vuonna 1903 syntyneet Luokka:Vuonna 2009 kuolleet
Hedonismin paradoksi

Hedonismin paradoksi on hedonismiin liittyvä paradoksi, jonka mukaan ne, jotka pyrkivät nautintoon, saavat sitä vähemmän. Nautintoa ei siis voi saavuttaa pyrkimällä siihen suoraan: esimerkiksi huonotuulinen ihminen ei voi synnyttää nautintoa vain päättämällä nauttia pian alkavista juhlista. Nautinto ja onnellisuus ovat ilmiöitä, jotka eivät noudata mitään tiettyä kaavaa, vaan suurin nautinto saattaa syntyä tilanteista, joita ei ole yritetty luoda. Sellaisia tapahtumia ovat esimerkiksi ystävän sattumalta näkeminen tai yllätyskutsu juhliin. Toisen hedonistisen paradoksin mukaan itseään täytyy rajoittaa saadakseen vahvemman nautinnon. == Lähteet == Luokka:Etiikka Luokka:Paradoksit Luokka:Seulonnan keskeiset artikkelit
Helunan häämatka

Helunan häämatka on Sakari Jurkan ohjaama suomalainen mustavalkoinen komediaelokuva vuodelta 1955. Sen on käsikirjoittanut nimimerkki Roy eli Tapio Vilpponen. ==Juoni== Heluna-lehmä ja hänen emäntänsä nousevat sisävesilaivaan, joka matkaa järvellä laiturilta toiselle. Laivaan nousee eräältä laiturilta teatteriseurue, mistä aluksen päällikön tytär (Sirkka-Liisa Wilén) on innoissaan, sillä hän haaveilee teatteriurasta. Hänen isänsä (Reino Valkama) ei hyväksy moisia suunnitelmia. Tytär onnistuu kuitenkin pääsemään esiintyjäksi seurueeseen, mutta isä lukitsee hänet ennen esitystä hyttiin. Tytär keplottelee itsensä kuitenkin vapaaksi ja ehtii esittämään osansa. Juoneen on nivottu myös poliisi Vihulaisen (Heimo Lepistö) kuljettama rosvo- Aapeli (Armas Jokio). == Näyttelijät == == Tuotanto == Veikko Itkosen tarjotessa ohjaustyötä Orvo Saarikivelle tämä kieltäytyi käsikirjoituksen luettuaan. Elokuva oli lajityypiltään puskafarssi Taustaa. Viitattu 18.10.2012. voimakkaasti karrikoituine hahmoineen. Työnimenä oli mainittu S/S Susanna. Nimi vaihdettiin mielenkiintoisempaan vaikka astutettavaksi kuljetettava Heluna-lehmä onkin sivuosassa. Aluksena käytettiin vanhaa Merenkulkuhallituksen yhteysalusta. Ulkokuvat otettiin Laajasalossa ja Saimaalla, ja studio oli rakennettu Haagan työväentalolle. Elokuvan ensi-ilta oli 16. syyskuuta 1955 Kalevassa ja Rexissä Helsingissä Esitystiedot, viitattu 18.10.2012. == Vastaanotto == Kriitikoiden arvio elokuvasta oli murskaava. ”...filmi on juuri sellainen, kuin nimi lupaa, yhtä viheliäisen törkeäCamera, Satakunnan Kansa, Suomen kansallisfilmografia 5 ( Lehdistöarvio, viitattu 18.10.2012).” Muidenkaan arvostelijoiden oli vaikeaa nähdä tuotoksessa mitään hyvää. == Julkaisut == Helunan häämatka sai televisioensi-iltansa syyskuussa 1982. Elokuva keräsi ruutujen ääreen noin 1,1 miljoonaa katsojaa, Esitystiedot. Viitattu 10.7.2019 eli lähes neljäsosa suomalaisista katsoi ”räiskyvän kesäiseksi hullutteluksi” luonnehdittua farssia. VLMedia Oy julkaisi Helunan häämatkan DVD:nä vuonna 2018. DVD:n takakannessa julkaisua mainostetaan virkkeellä ”Kotimainen puskafarssi vuodelta 1955!”.Helunan häämatka, DVD-laitos. ==Lähteet== Luokka:Vuoden 1955 suomalaiset elokuvat Luokka:Suomalaiset komediaelokuvat Luokka:Suomalaiset mustavalkoelokuvat
Ilmailuinsinöörien kerho

Ilmailuinsinöörien kerho on Suomen lentotekniikan insinöörikunnan rekisteröity yhdistys. Se toimii Tekniikan akateemiset TEK -liiton alaisuudessa. IIK perustettiin 2. joulukuuta 1933. Perustamispaikkana oli ravintola Frisco Helsingissä. IIK kuuluu Suomen Tekniseen Seuraan, alun perin emojärjestö oli Suomalaisten Teknikkojen Seura. Perustaja oli silloinen lentotekniikan DI, myöhempi professori, Arvo Ylinen. Seuran toiminta oli 1930-luvun ilmailun noususuhdanteessa - siviili-ilmailu siirtyi vesikoneista maakentille ja Suomen Ilmavoimat alkoi suuren varusteluohjelman - vilkasta. Kerho pani alulle Viri- lentokoneen suunnittelun ja rahoitti sen valmistuksen; tosin tämäkin oli Arvo Ylisen suunnittelema kone. Jäseniä oli ensimmäisen toimintavuoden lopussa 30. Viri lensi vuonna 1936 ja Viri II-suunnitelma oli vireillä vuonna 1938. Sota, sotakorvaukset, jälleenrakennus ja muun kuin ilmailuteollisuuden huima nousu veivät parhaan terän kerhon toiminnasta vaikka jäsen määrä kasvoi yli sadan viidenkymmenen. *1970-luku: Kerhon toiminta oli hiljaisempaa, kokouksia, esitelmiä ja ekskursioita järjestettiin vähemmän. Kerho järjesti lentoturvallisuuskurssin ja julkitoi kantansa mm. ilmailuteollisuuden ylläpitoon. *1980-luku: Vuosikokouksen lisäksi kerho järjesti vuosittain muutamia ekskursioita ja esitelmätilaisuuksia. Vuonna 1986 kerho liittyi Suomen Teknillisen Seuran kautta ICAS:iin (International Council of Aeronautical Sciences). Jäseniä oli 320. *1990-luku: Kerhon toiminta laajeni kattamaan avaruustekniikka. *2000-luku: Kerho aktivoitui ilmailuteollisuuden muutoksen ja siviili-ilmailun kasvun siivittämänä. Seura on jakanut Insinöörikiulu-palkintoa ansioituneille ilmailuinsinööreille. Seuran puheenjohtajia ovat olleet: * Arvo Ylinen, 1933–1927 * Reino Rissanen, 1938–1943 * Edward Wegelius, 1944–1945 * H. Hietarinta, 1946 * Martti Vainio, 1947–1952 * Torolf Eklund, 1953–1954 * K. Temmes, 1955–1956 * Carl Stude, 1957–1958 * Juhani Heinonen, 1959–1960 * Tuomas Karhumäki, 1961–1962 * C-E Calas, 1963–? ... * Olli Saarela, 2006–2007 ==Lähteet== * "Ilmailuinsinöörien kerho 30-vuotias", Ilmailu, numero 1, 1964 * Kerhon historiaa lyhyesti * Kerhon kotisivu * Ilmailuinsinöörien kerho IIK Tekniikan akateemiset TEK. Luokka:Suomen ilmailu Luokka:Tekniikan akateemiset TEK
Corpus Christi

Corpus Christi (), yleiskielessä Corpus) on 305 215 asukkaan rannikkokaupunki Texasin osavaltiossa Yhdysvalloissa. Kaupunki on osavaltion kahdeksanneksi suurin. Corpus Christissä on kaupungin keskustan kattava langaton internetyhteys. Kaupungin lähellä sijaitsee Corpus Christin kansainvälinen lentoasema. == Lähteet == ==Aiheesta muualla== * Luokka:Texasin kaupungit
Monokromaattori

Monokromaattori on laite, joka päästää valon tai muun säteilyn aallonpituuksista läpi kapean kaistan haluttuja aallonpituuksia. Syntyvää säteilyä sanotaan monokromaattiseksi. Aallonpituuksia erotellaan hilan tai prisman avulla. Monokromaattoreja käytetään esimerkiksi spektrofotometreissa. Spektrofotometrissa valo, joka sisältää useita aallonpituuksia, menee monokromaattoriin sisääntuloraosta. Sitten valo heijastetaan koveraan peilipintaan, josta se kohdistuu prismaan tai hilaan, mikä erottaa ei- haluttuja aallonpituuksia valosta pois esimerkiksi heijastamalla ne muualle. Tämän jälkeen valo heijastuu uuden koveran peilipinnan kautta ulostuloraon kautta seuraavaan kohteeseen, esimerkiksi näytteen kautta ilmaisimeen. Ulostulorako viimeistelee ulostulevan valon aallonpituuden halutuksi. Raon leveyttä voidaan säätää tarpeen mukaan. Luokka:Optiset laitteet ja:分光器#モノクロメーター
Vastaava hoitaja (vartioimisliike)

Turvallisuusalan elinkeinoluvan haltijan vastaavalla hoitajalla tarkoitetaan yksityisistä turvallisuuspalveluista annetun lain (LYTP) 2§(19) mukaan turvallisuusalan elinkeinoluvan haltijan palveluksessa olevaa henkilöä, joka vastaa siitä, että luvan haltijan toimintaa tai liikettä hoidetaan laissa olevien säännösten mukaisesti. Vastaavaksi hoitajaksi hyväksymisen myöntää poliisihallitus. Poliisihallitus voi hyväksyä vastaavaksi hoitajaksi sellaisen henkilön joka on täyttänyt 18 vuotta, on hyväksytysti suorittanut sisäministeriön asetuksella säädetyt vaatimukset täyttävän, ammatillisesta koulutuksesta annetun lain mukaisen turvallisuusvalvojan tai sitä vastaavan erikoisammattitutkinnon sekä tunnetaan rehelliseksi ja luotettavaksi ja on henkilökohtaisilta ominaisuuksiltaan sopiva vastaavaksi hoitajaksi. Jos turvallisuusalan elinkeinoluvan haltija tai luvan hakija harjoittaa ainoastaan hyväksymistä edellyttäviä turvasuojaustehtäviä käsittävää turvasuojaustoimintaa ja haltijan tai hakijan palveluksessa työskentelee vakituisesti vähemmän kuin viisi henkilöä, vastaavaksi hoitajaksi voidaan hyväksyä myös edellä kohdissa 1 ja 3 säädetyt vaatimukset täyttävä henkilö, joka on ennen vastaavaksi hoitajaksi hyväksymisen hakemista harjoittanut turvasuojaustoimintaa vähintään kolmen vuoden ajan. Vastaavaksi hoitajaksi hyväksyminen on voimassa toistaiseksi, kuitenkin enintään niin kauan kuin vastaava hoitaja toimii tehtävässään. Vuoden 2017 alussa voimaan astuneen lain yksityisistä turvallisuuspalveluista mukaan käytännössä vain turvallisuusvalvojan erikoisammattitutkinnon suorittanut henkilö voi toimia turvallisuusalan elinkeinoluvan haltijan vastaavana hoitajana. Tämä vahvistaa yksityiselle turvallisuusalalle räätälöidyn turvallisuusvalvojan erikoisammattitutkinnon asemaa alan esimiestutkintona. == Lähteet == Luokka:Turvallisuusalan ammatit
CFESat

Cibola Flight Experiment Satellite (CFESat) on Los Alamosin kansallisen laboratorion ja englantilaisen Surrey Satellite Technology -yrityksen kehittämä mikrosatelliitti, joka laukaistiin avaruuteen 9. maaliskuuta 2007 Atlas V -kantoraketin sivuhyötykuormana. Sen ydin on uudelleen konfiguroitava tietokone. Kyseisen satelliitti seuraa radioliikennettä VHF ja UHF- taajuuksilla. Se mittaa ionosfääriä ja salamoiden signaalia. Prosessointi tehdään satelliitissa useiden FPGA-piirien avulla. Testattavien piirien pitäisi vähentää merkittävästi piirien säteilyherkkyyttä. Satelliitti on osa Yhdysvaltain puolustusministeriön Space Test Program -ohjelmaa, johon kuuluu seitsemän satelliittia. ==Lähteet== == Aiheesta muualla == * * Luokka: Satelliitit